CELEX: E2006J0006
Language: hu
Date: 2007-10-03 00:00:00
Title: A Bíróság ítélete ( 2007. október 3. ) az E-6/06. sz. – EFTA Felügyeleti Hatóság kontra Liechtensteini Hercegség ügyben (Szerződő fél kötelezettségeinek elmulasztása – Az Európai Parlament és a Tanács 2002. június 25-i 2002/49/EK irányelve a környezeti zaj értékeléséről és kezeléséről)

24.1.2008   
            
            
               HU
            
            
               Az Európai Unió Hivatalos Lapja
            
            
               C 17/12
            
         
      A BÍRÓSÁG ÍTÉLETE
   
   (2007. október 3.)
   az E-6/06. sz.
   EFTA Felügyeleti Hatóság kontra Liechtensteini Hercegség ügyben
   
      (Szerződő fél kötelezettségeinek elmulasztása – Az Európai Parlament és a Tanács 2002. június 25-i 2002/49/EK irányelve a környezeti zaj értékeléséről és kezeléséről)
   
   (2008/C 17/08)
   Az E-6/06. sz., EFTA Felügyeleti Hatóság kontra Liechtensteini Hercegség ügyben:
   KÉRELEM annak kijelentésére, hogy a Liechtensteini Hercegség azzal, hogy az előírt időn belül nem fogadta el, illetve az EFTA Felügyeleti Hatóságnak nem jelentette be az EGT-megállapodás XX. mellékletének 32g. pontjában hivatkozott – az EGT-megállapodáshoz csatolt 1. jegyzőkönyvvel átvett – jogi aktus (a 2002. június 25-i 2002/49/EK európai parlamenti és tanácsi irányelv) végrehajtásához szükséges intézkedéseket, nem teljesítette az említett jogi aktus 14. cikkében és az EGT-megállapodás 7. cikkében rögzített kötelezettségeit, a Carl Baudenbacher elnökből, Henrik Bull bíróból és Thorgeir Örlygsson előadó bíróból álló Bíróság 2007. október 3-án a következő ítéletet hozta:
   A BÍRÓSÁG:
   Ezennel:
   
               1.
            
            
               Kijelenti, hogy a Liechtensteini Hercegség azzal, hogy az előírt időn belül nem fogadta el, illetve az EFTA Felügyeleti Hatóságnak nem jelentette be az EGT-megállapodás XX. mellékletének 32g. pontjában hivatkozott – az EGT-megállapodáshoz csatolt 1. jegyzőkönyvvel átvett – jogi aktus (a környezeti zaj értékeléséről és kezeléséről szóló, 2002. június 25-i 2002/49/EK európai parlamenti és tanácsi irányelv), valamint a Megállapodás XX. mellékletében szereplő szektorális kiigazítások végrehajtásához szükséges intézkedéseket, nem teljesítette az említett jogi aktus 14. cikkében és az EGT-megállapodás 7. cikkében rögzített kötelezettségeit.
            
         
               2.
            
            
               Az eljárások költségeit a Liechtensteini Hercegség viseli.